
A gyermekek védelméről és gyámügyi igazgatásról szóló 1997. évi XXXI. törvény 96.§ (6) bekezdése szerint a települési önkormányzat és állam fenntartói feladatainak ellátására a Kormány rendeletében kijelölt szerv a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít. Az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.
A 149/1997. (IX.10.) Korm. rendelet 10. számú melléklete tartalmazza az értékelés tartalmi követelményeit, melynek alapján elkészítettük az átfogó értékelést
A települési önkormányzat által készítendő átfogó értékelés tartalmi követelményei:

A település demográfiai mutatói:
Az összehasonlításhoz 2017. december 31. állapot szerint Mórágy község állandó lakossága:  
A hivatalos adatok szerint Mórágy község állandó népességszáma a 2017. december 31-i állapotnak megfelelően: 764 fő (391 férfi és 373 nő). Mórágy község teljes lakosságából a 18 éven aluliak száma 139 fő, mely a teljes lakosság alig több mint 17 %-a.
A település állandó népességszámának korcsoportos bontása a 2017. december 31-i állapotnak megfelelően (különös tekintettel a 0-18 éves korosztályra):
	életkor
	férfi
	nő
	összesen

	0-2
	6
	10
	16

	3-5
	11
	                              9
	20

	6-13
	37
	32
	                              69

	14-17
	23
	11
	34

	18-59
	224
	205
	429

	60-
	90
	106
	196

	Összesen:
	391
	373
	764


2017. évben születések száma: 6.

2017. évben halálesetek száma: 1.

2. AZ ÖNKORMÁNYZAT ÁLTAL NYÚJTOTT PÉNZBELI, TERMÉSZETBENI ELLÁTÁSOK BIZTOSÍTÁSA

A Gyvt. megfogalmazza a gyermekek védelmének rendszerét, és egyidejűleg felhatalmazza a települési önkormányzatot a rendeletalkotásra, mely szabályozza az önkormányzat által pénzben és természetben biztosított gyermekvédelmi ellátások formáit, feltételeit, azok igénybevételének és érvényesítésének módját, szervezeti kereteit, az eljárási és jogosultsági szabályokat, valamint a személyes gondoskodást nyújtó alapellátásokat.

A Gyvt. szerinti pénzbeli és természetbeni ellátások:

- a rendszeres gyermekvédelmi kedvezmény,

- a rendkívüli gyermekvédelmi támogatás,

- a kiegészítő gyermekvédelmi támogatás.

A személyes gondoskodás keretébe tartozó gyermekjóléti alapellátások:

- a gyermekjóléti szolgáltatás,

- a gyermekek napközbeni ellátása,

- a gyermekek átmeneti gondozása.

A gyermekvédelmi gondoskodás keretébe tartozó hatósági intézkedések:

- a védelembe vétel,

- az ideiglenes hatályú elhelyezés.

A fentiekben leírtak figyelembe vételével Mórágy Község Önkormányzat Képviselő-testülete a gyermekvédelem helyi szabályairól szóló 5/2009. (IV.1.) számú rendeletében szabályozta a hatáskörébe tartozó pénzbeli és természetbeni ellátások részletes szabályait.

A pénzbeli és természetbeni ellátások keretében a következő támogatási formák találhatók: rendszeres gyermekvédelmi kedvezményre való jogosultság
kedvezményes gyermekétkeztetés, 
beiskolázási támogatás,

 karácsonyi támogatás,

  újszülöttek támogatása
A gyermekek korosztályában tendenciózus változás nincs, azonban a lakosság száma csökken folyamatos csökkenést mutat. 

1. Az önkormányzat által nyújtott pénzbeli, természetbeni ellátások biztosítása
A gyermekek védelméről és gyámügyi igazgatásról szóló 1997. évi XXXI. törvény szabályozza az e törvény szerinti pénzben és természetben nyújtható ellátásokat. 
A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult a törvényben meghatározott kedvezményekre a gyermekétkeztetés körében normatív kedvezmények illetik meg, meghatározott természetbeni támogatások, valamint a külön jogszabályban meghatározott egyéb kedvezményeknek az igénybevételére. 

2017. december 31. napján 59 gyermek volt jogosult a rendszeres gyermekvédelmi kedvezményre. 
Az alábbi táblázat a családok száma a gyermekek száma szerinti megoszlását mutatja be.

2017. december 31-én rendszeres gyermekvédelmi kedvezményben részesített gyermekek száma életkor szerint:
	Megnevezés
	0-2 év
	3-5 év
	6-13 év
	14-17 év
	18-  év
	összesen

	
	

	Gyermekek száma
	4
	6
	30
	12
	7
	59


2017. december 31-én rendszeres gyermekvédelmi kedvezményben részesített családok száma a gyermekek száma szerint:
	Megnevezés
	1
	2
	3
	4 vagy 5
	6 vagy annál több
	összesen

	
	Gyermekes családok száma

	Családok száma
	11
	10
	4
	5
	0
	30


Jövedelem-túllépés miatt, a 2017-es évben 0 gyermekre vonatkozó kérelem került elutasításra. Az elutasítási okokról általánosságban elmondható, hogy a kérelem benyújtásakor az egy főre eső jövedelem a nyugdíjminimum – a gyermekvédelmi törvény szerinti - 130 %-át meghaladta.
A gyermekek védelméről és gyámügyi igazgatásról szóló 1997. évi XXXI. törvény 20/A. §-a alapján a gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága a tárgyév augusztus 1-jén fennáll, a tárgyév augusztus hónapjára tekintettel, a tárgyév november 1-jén fennáll, a tárgyév november hónapjára tekintettel természetbeni támogatást nyújt fogyasztásra kész étel, ruházat, valamint tanszer vásárlására felhasználható Erzsébet-utalvány formájában. A támogatás összege gyermekenként 6000/6500 Ft/alkalom. 
Ezek alapján augusztus hónapban  57 fő részére 352.000 Ft, november hónapban 58 fő részére 358.500 Ft természetbeni támogatás került kifizetésre Erzsébet-utalvány formájában. Az összes kifizetés 710.500 Ft volt. A kifizetett összeget a MÁK 100 %-ban jóváírja az önkormányzat részére. 
A gyermekétkeztetési feladatot az Önkormányzat által üzemeltetett főzőkonyhán látjuk el. . 
Az óvodai létszám 2017. december 31. napján 27 fő volt. Az óvodás gyermekek közül összesen 26 gyermek részesült kedvezményes étkezésben és 1 gyermek után fizetnek teljes árat.
Az iskolai létszám 2017. december 31. napján 73 fő volt. Az iskolások közül összesen 43 gyermek részesült kedvezményes étkezésben. 28 gyermek rendszeres gyermekvédelmi kedvezményre való jogosultsága miatt ingyenesen étkezett, 15 gyermek pedig egyéb kedvezményben részesült.
	Kedvezményben részesülő óvodás gyermekek (fő)
	Rendszeres gyermekvédelmi kedv.-ben részesülő
	19

	
	3 vagy több gyermekes családban nevelkedik
	6

	
	tartósan beteg
	1

	
	50%-os kedvezményben részesült
	0

	Összesen:
	26

	Kedvezményben részesülő iskolás gyermekek (fő)
	Rendszeres gyermekvédelmi kedv.-ben

részesülő
	28

	
	3 vagy több gyermekes családban nevelkedik
	8

	
	tartósan beteg
	2

	
	                                                                      50%-os kedvezményben részesült
	5

	Összesen:
	43


Mórágy Község Önkormányzata által kiírt, a Bursa Hungarica Felsőoktatási Ösztöndíjpályázat 2017. évben 150.000 Ft forint került kifizetésre. A Képviselő–testület a 2017. évi fordulóra kiírt pályázatára 6 hallgató nyújtott be támogatási kérelmet, melyek mindegyikét támogatta, havi 5.000,- Ft ösztöndíjjal.
2. Az önkormányzat által biztosított személyes gondoskodást nyújtó ellátások bemutatása (A gyermekjóléti szolgálat beszámolója alapján) 
2.1. A gyermekjóléti szolgáltatás biztosításának módja 

Mórágy Község Önkormányzata társulásban biztosítja Mórágy településen a gyermekjóléti és családsegítő szolgáltatást.

Az intézmény neve: Bonyhádi Gondozási Központ Család- és Gyermekjóléti Szolgálat. Az integráció megvalósítja az egységes családgondozást, a hatékonyabb szakmai munkát, a szociálisan rászorulókról való gondoskodást.

Az intézmény a következő feladatok ellátására rendelkezik működési engedéllyel: 
- Nappali szociális ellátás

- Idősek Otthona

- Házi segítségnyújtás

- Jelzőrendszeres házi segítségnyújtás
- Étkeztetés 

- Tanyagondnoki Szolgálat

- Családsegítő Központ

- Gyermekjóléti Szolgálat

2016. január 1-től pedig külön néven is működik tovább (Család-és Gyermekjóléti Központ, valamint Család- és Gyermekjóléti Szolgálat). Mindkét szakmai egység szakmai vezetővel rendelkezik. Feladatai végrehajtása során egységes munkamódszert alkalmaz, feltárják a segítséget kérő személyek által megfogalmazott problémák hátterét és összefüggéseit.
Mórágyon heti egy alkalommal – szerdán – 1 fő családgondozó látja el a családsegtő és gyermekjóléti munkát. A Családsegítő Központtal, valamint a családgondozóval a hivatal munkakapcsolata jó, kiegyensúlyozott. A gyermeki jogok érvényesülése érdekében jól működő észlelő- és jelzőrendszer alakult ki a családgondozó, a háziorvos, a védőnői szolgálat, valamint az oktatási-nevelési intézmények és a hivatal között. A jelzőrendszer tagjaiban egyre inkább tudatosul a jelzőrendszer fontossága. 

A családgondozó irodája a Polgármesteri Hivatal épületében, de a hivatali irodahelyiségektől elkülönítetten került kialakításra
.  
2.2. A gyermekjóléti szolgálat működésének tapasztalatai

2.2.1. Az alapellátásban részesülők száma
A családgondozó az eltelt időszak alatt alapellátásban 32 gyermeket látott el.

Az alapellátottak megoszlása gazdasági aktivitásuk szerint

	
	Foglalkoztatott
	Munkanélküli
	Inaktív
	Nyugdíjas
	15 évnél idősebb tanuló
	eltartott 0-14 éves
	Összesen

	Férfi
	2
	1
	1
	0
	1
	8
	11

	Nő
	5
	1
	7
	2
	5
	8
	21

	összesen
	7
	1
	8
	2
	6
	16
	32


	Védelembe vett
	3

	védelembe vétel fenntartása
	5

	Utógondozás
	-

	Ideiglenes hatállyal elhelyezett
	-

	Nevelésbe vett
	-


A kezelt problémák típusai szerint. 
A gyermekek veszélyeztetettségének okai: a család nem megfelelő életvitele, gyermeknevelési problémák, anyagi, megélhetési problémák.
A leggyakrabban előforduló problémák: iskolai hiányzások, gyermekeknél előforduló magatartás és teljesítményzavarok, családi konfliktusok, hivatalos ügyintézésben felmerülő nehézségek, életvezetési problémák, anyagi gondok.

Az elmúlt évben magántanulói státusz nem létesült.
3.2.3. Válsághelyzetben lévő várandós anyák gondozása

A védőnői szolgálattal is rendszeres és szoros együttműködésben dolgozik a családgondozó. Válsághelyzetben lévő várandós terhes anyával nem volt kapcsolata a családgondozónak a tárgyév során. 
3.2.4. Családjából kiemelt gyermek szüleinek gondozása

Mórágy községben 2017. évben nem volt a gyermekvédelmi szakellátásban gondozott gyermek. 

3.2.5. A jelzőrendszer tagjaival történő együttműködés tapasztalatai

A jelzőrendszer tagjai jelzéseiket írásos, telefonos, illetve személyes tájékoztatás formájában juttatják el a Gyermekjóléti Szolgálat felé. 

Általános iskolába járó, középiskolás gyermekek esetében a pedagógusok írásban és telefonon élnek jelzéssel. Legtöbb esetben igazolatlan hiányzások miatt vették fel a pedagógusok a Gyermekjóléti Szolgálattal a kapcsolatot. 

Szenvedélybeteg kiskorúval kapcsolatban nem érkezett írásos jelzés a Szolgálat felé. 

Mórágy kiskorú helyettes szülőnél történő elhelyezésére nem került sor.

A családgondozó a Gyermekjogi képviselővel a tavalyi év során nem került kapcsolatba. 

A jelzőrendszer tagjai probléma esetén írásban jelzéssel élnek egymás felé, de továbbra is törekedni kell a veszélyeztetettség minél korábban történő felismerésére. 
3.3. Gyermekek napközbeni ellátásának, gyermekek átmeneti gondozásának biztosítása, az ellátás igénybevétele, tapasztalatok

Az óvodai nevelést, valamint az általános iskolai napközi ellátást, nevelési oktatási intézmény útján biztosítja az önkormányzat.

2016.-ban családba fogadási eljárásra nem került sor.
6. A felügyeleti szervek által végzett szakmai ellenőrzések:
2017. évben nem volt ellenőrzés.

7. A jövőre vonatkozó javaslatok, célok meghatározása
Az önkormányzatnak működése során továbbra is figyelembe kell vennie – az ezt érintő döntéshozatalai során - a településen élő gyermekek mindenekfelett álló érdekeit. Figyelemmel kell kísérni a gyermekek életkörülményeit, az abban bekövetkező kedvezőtlen változások esetén gyors reagálásra van szükség. A Családsegítő Központtal, valamint az észlelő- és jelzőrendszer tagjaival a jó munkakapcsolat fenntartása a továbbiakban is elengedhetetlen feltétele a hatékony gyermekvédelmi munkának.

8. A bűnmegelőzési tevékenység bemutatása
A településen bűnmegelőzési koncepció nem készült, de szeretnénk ezt majd pótolni. A települési önkormányzat, a rendőrség kapcsolatát azonban szoros együttműködés jellemzi, mely alapján az önkormányzat számíthat a rendőrség segítségére, közreműködésére a gyermekvédelem – tevékenységi körét érintő – területein. 

Ezen túlmenően az önkormányzat képviselő-testülete előtt a Bonyhád Városi Rendőrkapitányság, évente beszámol a munkájáról.  A gyermekvédelem területét is érintő javaslatokat az önkormányzat figyelembe veszi és a felmerült problémákat lehetőségeihez mérten igyekszik megoldani.

Mórágyon a szolgálatot teljesítő körzeti megbízott aktív tagja az észlelő-jelzőrendszernek.
9. A települési önkormányzat és a civil szervezetek közötti együttműködés:

A településen működő civil szervezetek a gyermekjóléti alapellátásban, illetve a gyermekvédelmi szakellátásban szervesen nem vesznek részt ugyan, azonban szabadidős programok szervezésével – néptánc, falunapok, majális,  - biztosítanak lehetőséget a gyermekek szabadidejének hasznos eltöltéséhez. 
Az önkormányzat e téren is igyekszik a pályázati lehetőségeket kihasználva a feladatellátás színvonalát emelni.

Kérem a tisztelt Képviselő-testületet, hogy a beszámolómat fogadja el.

Mórágy, 2018. május 22.
Bakó Józsefné sk.







       jegyző
Határozati javaslat

a gyermekvédelmi beszámolóról

1.) Mórágy Község Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96.§ (6) bekezdése alapján eljárva, a helyi önkormányzat gyermekjóléti és gyermekvédelmi feladatainak ellátásáról, a 149/197.(IX.10.) Korm. rendelet 10. számú melléklete alapján készített átfogó értékelést megtárgyalta, azt elfogadja. 

2.) A képviselő-testület felkéri a jegyzőt, hogy a gyermekvédelmi beszámolót és a határozatot küldje meg a Tolna Megyei Kormányhivatal Szociális és Gyámhivatalának. 

Felelős: Bakó Józsefné jegyző - a határozat megküldéséért

Határidő: 2018. június 20.

